stanford-oval/wikipedia huggingface dataset:
Tiedonsiirtonopeus
Esimerkkejä tiedonsiirtonopeuksista

Puheen siirtämiseen tarvitaan minimissään noin 1 kbit/s siirtonopeus. CD:n äänen siirtämiseen tarvitaan hieman yli 1,4 Mbit/s, mutta nykyaikaisilla koodekeilla laadukkaan stereoäänen siirtämiseen riittää 100 kbit/s siirtonopeus.
Kuvasignaalin (video) siirtämiseen tarvitaan noin 16 kbit/s siirtonopeus. Televisiolaatuisen videokuvan siirtämiseen tarvitaan noin 10 Mbit/s siirtonopeus.
| Tekniikka | Käyttö | Nopeus | Kehitetty |
| --- | --- | --- | --- |
| Kaukokirjoitin | Puhelinverkon kanssa rinnakkainen verkko | 55 bit/s | 1930-luku |
| Ensimmäiset modeemit | Yhteys puhelinverkon kautta | 110–300 bit/s | 1960-luku |
| Äänikaistalla toimivat V.34-modeemit | Yhteys puhelinverkon kautta | 33,6 kbit/s | 1990-luku |
| Äänikaistalla toimivat "56K" V.90-modeemit | Yhteys puhelinverkon kautta | 56/33,6 kbit/s | 1996 |
| ISDN | Yhteys digitaalisen puhelinverkon kautta | 64 tai 128 kbit/s | 1970-luku |
| ADSL | Yhteys puhelinlinjan kautta Internetiin | 8/1 Mbit/s | 1997 |
| ADSL2+ | Yhteys puhelinlinjan kautta Internetiin | 24/3,5 Mbit/s | 2002 |
| VDSL2 | Yhteys puhelinlinjan kautta Internetiin | 250/50 Mbit/s | 2011 |
| WLAN | Langaton verkko | 2–300 Mbit/s | 1997– |
| 10Base5 Ethernet | Lähiverkko, koaksiaalikaapeli | 10 Mbit/s | 1980 |
| Token-Ring at 4 Mbit/s Token Ring | ? | 4 Mbit/s | 1985 |
| Token-Ring at 16 Mbit/s Token Ring | ? | 16 Mbit/s | 1989 |
| 100BASE-TX Fast Ethernet | Lähiverkko, parikaapeli | 100 Mbit/s | 1995 |
| SONET/SDH | Mannertenväliset yhteydet, valokuitu | 155 Mbit/s | 1987 |
| 1000BaseFx Ethernet | Lähiverkko, valokuitu | 1 000 Mbit/s | 1998 |
Baudi ja bittinopeus

Tiedonsiirron nopeudesta on väärinkäytetty kansanomaisesti nimeä baudi (engl. baud) ranskalaisen Émile Baudot'n mukaan. Se tarkoittaa kuitenkin modulointi- tai signalointinopeutta eli signaalin muutosten määrää sekunnissa. Varsinainen tiedonsiirtonopeus riippuu tämän lisäksi käytettävästä modulointitekniikasta. Esimerkiksi 2 400 bit/s modeemi toimii 600 baudin nopeudella, jos se siirtää neljä bittiä yhden kantoaallon muutoksen aikana.
Tiedoston siirtonopeus

Tiedoston siirtonopeus voidaan ilmoittaa kibitavuina  tai mebitavuina  sekunnissa:
| Yksikkö | Lyhenne | Yksikön merkitys | b/s |
| --- | --- | --- | --- |
| kibitavua sekunnissa | kiB/s | 1 024 tavua sekunnissa | 8 192 b/s |
| mebitavua sekunnissa | MiB/s | 1 048 576 tavua sekunnissa | 8 388 608 b/s |
Ozu Moreira

| Osmar Moreira |
| --- | --- |
 Ozu Moreira vuonna 2019.
Henkilötiedot
Syntynyt: 21. tammikuuta 1986 Rio de Janeiro, Brasilia
Kansalaisuus:   Japani
Uran tiedot
Lempinimi:  Ozu
Laji:  beachfutis
Seura:   Seattle Sounders
Saavutukset
Voitot:  Silver Ball (toiseksi paras pelaaja), MM-kilpailut 2013
 Tietolaatikko päivitetty 20. helmikuuta 2015 
Osmar "Ozu" Moreira (s. 21. tammikuuta 1986 Rio de Janeiro, Brasilia) on brasilialaissyntyinen japanilainen beachfutispelaaja. Hän edustaa yhdysvaltalaista Seattle Soundersia ja Japanin beachfutismaajoukkuetta. Vuonna 2007 Japaniin muuttaneen ja vuonna 2012 maan kansalaisuuden saaneen 190 senttimetriä pitkän Moreiran pelipaikka on puolustaja.
Moreira pelasi ensimmäistä kertaa Japanin paidassa kansainvälisissä kisoissa vuoden 2013 MM-kisoissa, joissa silloin Tokio Lequiosia edustanut Moreira pelasi neljässä ottelussa tehden neljä maalia. Hänet palkittiin kisojen jälkeen myös Silver Ballilla eli turnauksen toiseksi parhaan pelaajan palkinnolla. Turnauksen jälkeen Moreira siirtyi Espanjan suurseuraan FC Barcelonaan, josta hän siirtyi vuonna 2014 Seattle Soundersiin.
Tie (elokuva)

| Tie> The Road |
| --- | --- |

Ohjaaja:  John Hillcoat
Käsikirjoittaja:  Cormac McCarthy (romaani)  Joe Penhall
Tuottaja:  Paula Mae Schwartz  Steve Schwartz  Nick Wechsler
Säveltäjä:  Nick Cave  Warren Ellis
Kuvaaja:  Javier Aguirresarobe
Leikkaaja:  Jon Gregory
Lavastaja:  Robert Greenfield
Pääosat:  Viggo Mortensen  Kodi Smit-McPhee  Robert Duvall  Guy Pearce  Charlize Theron
Valmistustiedot
Valmistusmaa:  Yhdysvallat
Tuotantoyhtiö:  2929 Entertainment
Levittäjä:  The Weinstein Company Budapest Film
Ensi-ilta:   25. joulukuuta 2009   25. marraskuuta 2009
Kesto:  119 minuuttia
Alkuperäiskieli:  englanti
Budjetti:  20 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Tie (The Road) on John Hillcoatin ohjaama post-apokalyptinen draamaelokuva. Käsikirjoituksen on tehnyt Joe Penhall perustuen yhdysvaltalaisen kirjailijan Cormac McCarthyn samannimiseen teokseen. Elokuvan pääosissa ovat Viggo Mortensen "miehenä" ja Kodi Smit-McPhee "poikana", jotka vaeltavat maailmanloppua maalailevassa maailmassa kohti rannikkoa aseistautuneita jengejä väistellen. Ruokaa ei juuri ole, ja kannibalismi on arkipäivää.
Juoni

Ihmiskunta on tuntemattomasta syystä joutunut sukupuuton partaalle, ja maailma on muuttunut joutomaaksi. Elintarvikkeet, vesi ja lämpimät vaatteet ovat niukassa. Nimetön mies ja tämän nuori poikansa matkaavat löytääkseen turvapaikan ja ruokaa henkensä pitimiksi, samalla vältellen tuntemattomia ihmisiä.
Vuosia aiemmin miehen vaimo synnyttää heidän esikoisensa, jokin aika ennen maailmanloppua. Mies käyttää yhden kolmesta ammuksestaan heitä häiriköivään mieheen, josta nainen suivaantuu. Naisen mielestä miehen olisi täytynyt säästää ammukset heille kolmelle, ja että mies käytti ammuksen tarkoituksellisesti jottei nainen voisi tehdä itsemurhaa. Nainen lopulta kävelee metsään, ja katoaa.
Nykyhetkeen mentäessä mies kohtaa kannibaalijengin, jonka yhden jäsenen hän joutuu ampumaan. Mies nappaa shokissa olevan poikansa kainaloon, ja pakenee paikalta. He löytävät pian kartanon, ja tutkiessaan sitä kellarista paljastuu vankila ihmisille joita käytetään ravinnoksi. Kartanon omistajien palaessa takaisin isä ja poika pääsevät juuri ja juuri karkuun, kuunnellen yön kartanon kannibaalien uhrien tuskanhuutoja.
Jatkaessaan matkaansa kaksikko löytää bunkkerin, joka on täynnä ruokaa ja tarvikkeita. Perhe syö itsensä kylläiseksi ja peseytyy, mutta mies päättää että heidän on jatkettava matkaansa ulkoa kuuluvien äänien tähden. Matkallaan he löytävät vanhan, lähes sokean miehen jonka kanssa he viettävät yön. Aamulla mies löytää rannikolta kariutuneen laivan, jonka luokse hän ui. Poika jää vahtimaan heidän tarvikkeitaan, kuitenkin nukahtaen. Varas anastaa heidän omaisuutesa, jonka lopulta mies saa kiinni. Vaikka mies ottaa omansa ja jopa varkaan tavarat itselleen, hän lopulta pojan pyynnöstä palauttaa tälle omat vaatteensa ja purkin ruokaa.
Mennessään raunioituneen kaupungin läpi miestä ammutaan jalkaan nuolella. Mies ampuu hyökkääjän, ja menee tämän luokse. Hyökkääjän kumppani väittää että isä ja poika seurasivat heitä, jota mies ei jää kuuntelemaan vaan jättää tämän suremaan kuollutta. Miehen vointi heikkenee jalan tulehtuessa ja lopulta tämä kuolee, jättäen pojan yksin.
Poika kohtaa pariskunnan, joka on seurannut poikaa ja tämän isää jo jonkin aikaa. Pariskunnalla on kaksi lasta ja koira. Pariskunta vakuuttaa että he ovat "hyviä ihmisiä", ja ottavat pojan huostaansa.
Rooleissa

| 0 | 1 | 2 |
| --- | --- | --- |
|  Charlize Theron   | … |  Vaimo / Wife   |
|  Viggo Mortensen   | … |  Mies / The Man   |
|  Kodi Smit-McPhee   | … |  Poika / The Boy   |
|  Robert Duvall   | … |  Ely, Vanha Mies / Old Man   |
|  Guy Pearce   | … |  Veteraani / The Veteran   |
|  Molly Parker   | … |  Veteraanin Vaimo / Veteran's Wife   |
|  Michael K. Williams  | … |  Varas / The Thief   |
|  Brenna Roth   | … |  Jengin Johtaja / Road Gang Leader   |
|  Garret Dillahunt   | … |  Jengiläinen / The Gang Member   |
Tuotanto > Kuvaukset

Elokuva kuvattiin 27. helmikuuta – 29. huhtikuuta 2008 välisenä aikana. Kuvaajana toimi Javier Aguirresarobe. Elokuvaa kuvattiin Pennsylvaniassa, Louisianassa ja Oregonissa.
Vastaanotto

Tv-Nytissä viisi kriitikkoa antoivat elokuvalle tähtiä keskiarvolla 3,0.
Aiheesta muualla

Tie Internet Movie Databasessa (englanniksi)
Aiheesta muualla > Arvostelut

Ilja Rautsi: The Road (2009)  9.11.2009. Elitisti.
Anton Vanha-Majamaa: Tie (The Road, 2009)  22.12.2009. FilmGoer. Arkistoitu 21.1.2010. Viitattu 23.12.2009.
Ononin piiri

Ononin piiri Taka-Baikalian aluepiirin kartalla.
Ononin piiri (ven. Ононский район, Ononski raion) on kunnallinen itsehallintoalue Taka-Baikalian aluepiirissä Venäjällä. Vuonna 1941 perustetun piirin pinta-ala on 5 800 neliökilometriä. Asukkaita on 12 900 henkeä (vuonna 2009).
Ononin piiri sijaitsee Taka-Baikalian eteläosassa. Pohjoisessa se rajoittuu Agan Burjatiaan kuuluviin Duldurgan, Aginskojen ja Mogoituin piireihin, koillisessa Olovjannajan ja idässä Borzjan piireihin, etelässä Mongoliaan ja lännessä Akšan piiriin. Piirin pohjoisosan halki virtaa Šilkan sivujoki Onon. Koillisosassa sijaitsevat Dahurian luonnonpuistoon kuuluvat Torei-järvet.
Piiriin kuuluu 11 maalaiskuntaa: Bolševik, Builesan, Krasnaja Imalka, Kulusutai, Novyi Durulgui, Novaja Zarja, Razdolnenskoje (keskupaikka Holui-Baza), Tsasutšei, Tšindant, Tut-Haltui ja Verhni Tsasutšei. Hallinnollinen keskus on Nižni Tsasutšein kylä. Asutuskeskuksia on yhteensä 21.
Asukkaat ovat etupäässä venäläisiä ja burjaatteja.
Nižni Tsasutšeista on maantieyhteys aluepiirin pääkaupunkiin Tšitaan, jonne on matkaa 245 kilometriä.
Pääelinkeino on maatalous, joka on keskittynyt viljanviljelyyn, lampaiden- ja karjanhoitoon. Seudun erikoisuutena on kamelien kasvatus. Lisäksi harjoitetaan puunhankintaa ja maataloustuotteiden jalostusta.
Nižni Tsasutšeissa toimii kotiseutumuseo. Paikallislehtenä ilmestyy Ononskaja zarja (”Ononin aamunkoitto”). Ononin varrella sijaitsevaa Deljun-Boldokia pidetään yhtenä Tšingis-kaanin syntymäpaikoista.
Aiheesta muualla

Wikimedia Commonsissa on kuvia tai muita tiedostoja aiheesta .
Ononin piiri Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
Ononis verae

| Ononis verae> Tieteellinen luokittelu |
| --- | --- |
Domeeni::  Aitotumalliset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Orakot Ononis
Laji::  verae
Kaksiosainen nimi
 Ononis verae  Sirj. 
Infobox OKNimi-testi OK: 
Ononis verae on hernekasvien heimoon ja orakkojen sukuun kuuluva kasvi.
Ononis verae on kotoperäinen laji Välimeressä sijaitsevilla ja Kreikalle kuuluvilla Kreetan saaren eteläpuolisilla Gávdoksen ja Gavdopoúlan saarilla. Lisäksi kasvia tavataan Kreetan rannikolla vastapäätä näitä kahta saarta.
Ononis verae on suojeltu Kreikan presidentin asetuksella (67/81). Kasvi sisältyi IUCN:n uhanalaisten lajien punaiseen listaan (1993).
Aiheesta muualla

Kuva kasvista (englanniksi)
The Call (elokuva)

| The Call |
| --- | --- |

Ohjaaja:  Brad Anderson
Käsikirjoittaja:  Richard D’Ovidio
Tuottaja:   Bradley Gallo  Jeffrey Graup  Michael A. Helfant  Michael Luisi  Robert Stein 
Säveltäjä:  John Debney
Kuvaaja:  Tom Yatsko
Leikkaaja:  Avi Youabian
Pukusuunnittelija:  Magali Guidasci
Lavastaja:  Robert Gould
Valmistustiedot
Valmistusmaa:  Yhdysvallat
Tuotantoyhtiö:   Troika Pictures  WWE Studios  Stage 6 Films  TriStar Pictures 
Levittäjä:  TriStar Pictures ADS Service
Ensi-ilta:  15. maaliskuuta 2013
Kesto:  94 minuuttia
Alkuperäiskieli:  englanti
Budjetti:  13 000 000 dollaria
Tuotto:  68 572 378 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Call on vuonna 2013 ensi-iltansa saanut yhdysvaltalainen trilleri, jonka on ohjannut Brad Anderson.
Rooleissa

| 0 | 1 | 2 |
| --- | --- | --- |
|  Halle Berry  | … |  Jordan Turner   |
|  Abigail Breslin  | … |  Casey Welson   |
|  Morris Chestnut  | … |  Paul Phillips   |
|  Michael Eklund  | … |  Michael Foster   |
|  David Otunga  | … |  Jake Devans   |
|  Michael Imperioli  | … |  Alan Denado   |
|  Justina Machado  | … |  Rachel   |
|  José Zúñiga  | … |  Marco   |
|  Roma Maffia  | … |  Maddy   |
|  Evie Thompson  | … |  Leah Templeton   |
|  Denise Dowse  | … |  Flora   |
|  Ella Rae Peck  | … |  Autumn   |
|  Jenna Lamia  | … |  Brooke   |
|  Ross Gallo  | … |  Josh   |
Johan Löfstedt (jääpalloilija)

| Henkilötiedot |
| --- | --- | --- | --- |
Syntymäaika: 10. marraskuuta 1986 (ikä 37)
Syntymäpaikka: Vetlanda, Ruotsi
Pelipaikka: Keskikenttä/hyökkääjä
Pituus: 179 cm
Seura
Seura: Vetlanda BK
Junioriseurat
2000–2005: Vetlanda BK
Seurat
| Vuodet | Seura | O | (M) |
| 2003–2005 | Skirö AIK | - | (-) |
| 2005–2006 | Nävelsjö SK | - | (-) |
| 2006–2011 | Vetlanda BK | 146 | (87) |
| 2011–2013 | Sandvikens AIK | 68 | (70) |
| 2013–2018 | Vetlanda BK | - | (-) |
| 2018- | Villa Lidköping | - | (-) |
Maajoukkue
| 2011– |  Ruotsi | 59 | (-) |
 Seurajoukkueuran tilastot kattavat vain kansalliset sarjat, päivitetty 23.2.2019.  Maajoukkueuran tilastot päivitetty 23.2.2019.
Johan Löfstedt (s. 10. marraskuuta 1986 Vetlanda) on ruotsalainen jääpalloilija. Hän edustaa Ruotsin Elitserienissä pelaavaa Villa Lidköpingiä.
Löfstedt on pelannut kevään 2019 loppuun mennessä kaikkiaan 59 maaottelua ja käynyt yhdeksät MM-kisat ja saavuttanut niissä kaksi maailmanmestaruutta (2012, 2017). Kaikkiaan Berlin on pelannut 115 maaottelua.
Löfstedt on kautta aikain nuorin Vetlandan ykkösjoukkueen pelaaja. Hän aloitti uransa Vetlanda BK:n edustusjoukkueessa 15 vuoden ja 11 päivän ikäisenä marraskuussa 2001.  Pysyvämmin hän aloitti Vetlanda BK:n edustusjoukkueessa kaudella 2006.  Kaudella 2011–2012 hän siirtyi Vetlandasta Sandviken AIK:hon, jossa hän voitti Ruotsin jääpallomestaruuden heti ensimmäisellä Sandviken-kaudellaan 2011–2012.
Kauden 2013 päätteeksi hän siirtyi takaisin kasvattajaseuraansa Vetlanda BK:hon. Viiden Vetlanda-kauden jälkeen hän siirtyi Villa Lidköpingiin.
Saavutukset

Maajoukkueessa
2 MM-kultaa: 2012 ja 2017
6 MM-hopeaa: 2013, 2014, 2018 ja 2019,
MM-pronssi: 2016
Seurajoukkueissa
Ruotsin mestari: 2012 Sandvikenin riveissä,
Maailmancupin voitto: 2018 Villan riveissä,
Torkkeli

Torkkeli tarkoittaa seuraavia
Torkkeli, etunimi
Torkkeli Knuutinpoika, Torgels Knutsson (k. 1306), ruotsalainen valtaneuvos ja marski, Viipurin linnan perustaja
Torkkeli, lakkautettu liikennepaikka Orivedellä rataosalla Tampere–Jyväskylä
Iso Torkkelinjärvi, järvi Orivedellä
Pikku-Torkkeli, lampi Orivedellä
Sukunimi

Seuraavien merkittävien suomalaisten sukunimi on Torkkeli
Jorma Torkkeli (s. 1954), jääkiekkoilija
Markku Torkkeli (s. 1943), koripalloilija
Marko Torkkeli (s. 1974), tekniikan tohtori, professori
Tiina Torkkeli (s. 1969), kuvanveistäjä ja kuvataiteilija
Tommi Torkkeli (s. 1976), jalkapalloilija
Veikko Torkkeli (s. 1950), jääkiekkoilija ja jääpalloilija
Toivo Torkkeli (s. 1936, k. 2014), nyrkkeilijä
Sukunimi > Kuvitteelliset henkilöt

kauppias Iisakki Torkkeli, Luettelo Pekko Aikamiespoika -elokuvasarjan hahmo
Orkiektomia

Orkiektomia.
Orkiektomia (< kreik.) eli kivesten poisto tai kivesten poistoleikkaus on yhden tai molempien kivesten kirurginen poisto. Sana on johdettu kreikan kielen sanasta orkhis (kives) ja ektomia (leikata ulos). Kirurgiaa tehdään muun muassa kivessyövän hoitoon tai kastraatioissa (omaehtoisesti tai joissain maissa edelleen pakotettuna). Leikkaus voidaan tehdä selkäydinpuudutuksessa. Yhden kiveksen poistaminen ei yleensä vaikuta hedelmällisyyteen. Mikäli mieheltä on poistettu molemmat kivekset hänelle voi toisinaan ilmaantua naisten vaihdevuosia muistuttavia hetkittäistä hikoilua ”kuumia aaltoja”. Noin 90 prosenttia miehen testosteronista muodostuu kiveksissä. Kun kivekset poistetaan tämä lisää osteoporoosin riskiä. Hoidon vaikutuksia on sukupuolivietin ja/tai erektiokyvyn joko osittainen tai kokonaan katoaminen. Se voi myös aiheuttaa diabetesta.
Torkkelinmäki

| Torkkelinmäki> Torkelsbacken |
| --- | --- |
 Torkkelinmäki.
 Kaupungin kartta, jossa Torkkelinmäki korostettuna.  Helsingin kaupunginosat
Kaupunki:  Helsinki
Suurpiiri:  Keskinen suurpiiri
Kaupunginosa nro:  113
Pinta-ala:  0,23 km² 
Väkiluku:  6 804 (31.12.2020)
Väestötiheys:  29 583 as./km²
Osa-alueet:  on itse Kallion kaupunginosan osa-alue
Postinumero(t):  00500, 00530
Lähialueet:  Sörnäinen, Linjat, Harju
Torkkelinmäki (ruots. Torkelsbacken) on osa-alue Helsingin Kalliossa. Sen virallisina rajoina ovat idässä Hämeentie, pohjoisessa Helsinginkatu, lännessä Kaarlenkatu ja etelässä Viides linja. Kuten muuallakin Kalliossa, alueen asunnot ovat pieniä, pääosaksi yksiöitä tai kaksioita.
Torkkelinmäki on nimetty Ruotsin sijaishallitsijan, marski Torgils (Torkkeli) Knuutinpojan mukaan. Nimi liittyy alueen historiallisten merkkimiesten mukaan nimettyjen katujen ja paikkojen ryhmään. Torkkelinmäki muodostettiin Kallion kaupunginosan osa-alueeksi vuonna 1959.
Asukkaita tässä pienessä kaupunginosan osassa on enemmän kuin monessa pikkukaupungissa (7 172 kpl, tilanne 1.1.2015) ja työpaikkoja alue tarjoaa 1 225 hengelle (31.12.2013). Asukastiheys – yli 30 000 henkeä neliökilometrillä – on Suomen suurin ja samaa luokkaa Manhattanin kanssa. Alueen reunoilla, Hämeentien, Helsinginkadun ja Kaarlenkadun varsilla onkin varsin korkeita ja tiheään rakennettuja kerrostaloja. Näiden tiiviiseen kantakaupunkiin kuuluvien kortteleiden palvelutarjonta kahviloineen ja ravintoloineen on monipuolista.
Mäen päällä Torkkelinpuistikon ympärillä oleva Torkkelinmäen keskiosa eroaa ympäröivistä kaupunginosista täysin. Se rakennettiin vuosina 1926–1928 uusklassisen tyyliin puutarhakaupunkimaiseksi alueeksi, jossa kadut ovat kapeita ja kaarevia, eivätkä rakennukset muodosta umpikortteleita vaan sijaitsevat yleensä tontin keskellä. Usein, joskaan ei kaupungin virallisessa aluejaossa, Torkkelinmäellä tarkoitetaankin vain tätä Franzéninkadun, Torkkelinkadun ja Agricolankujan väliin jäävää arvostettua puutarhakaupunkialuetta, jota on kutsuttu myös Kallion Kaivopuistoksi ja Kallion Eiraksi. Museovirasto on määritellyt tämän Torkkelinmäen asuinalueen valtakunnallisesti merkittäväksi rakennetuksi kulttuuriympäristöksi.
Torkkelinmäen liikenneyhteydet ovat useimpina kellonaikoina erinomaiset. Alueen pikkukatuja pitkin ei kulje mikään joukkoliikennelinja, mutta Sörnäisten metroasema sijaitsee alueen koillisnurkassa ja Hakaniemen metroasema vastakkaisessa suunnassa. Hämeentietä pitkin kulkevat useimmat bussit keskustasta Helsingin ja pääkaupunkiseudun pohjois- ja koillisosiin. Myös useimmat raitiolinjat sivuavat Torkkelinmäkeä. Alueen kaikissa neljässä nurkassa on kaupunkipyöräasemat.
Torkkelinmäen puolella sijaitsevat mm. Karhupuisto ja Kallion kirjasto sekä opinahjoista mm. Kallion lukio ja Helsingin kuvataidelukio.
Torkkelinmäki ilmasta kuvattuna.
Näkymä Torkkelinkujalle Torkkelinmäellä
Pengerkatu
Kotiharjun saunan mainoskyltti nähtynä Pengerpuistosta päin
Avikaisen leipomo
Aiheesta muualla

Wikimedia Commonsissa on kuvia tai muita tiedostoja aiheesta .
Karhupuiston Mesikämmen muurahaispesällä -patsas (Arkistoitu – Internet Archive)
Kallion kirjasto (Arkistoitu – Internet Archive)
Valokuvia Torkkelinmäestä ja lähialueilta
Topanga

| Topanga |
| --- | --- |
 Näkymä Topanga Canyoniin patikointireitiltä.

 Koordinaatit: 34°05′23″N, 118°36′16″W 
Valtio:  Yhdysvallat
Osavaltio:   Kalifornia
Piirikunta:  Los Angeles
Pinta-ala:  
 – Kokonaispinta-ala:  49,563 km²
 – Josta vettä:  0,020 km² (0,04 %)
Korkeus:  330 m
Väkiluku (2020):  8 560
 – Väestötiheys:  170 as./km²
Aikavyöhyke:  UTC-8 (kesäaika UTC-7)
Infobox OKVirheellinen NIMI-arvo: 
Topanga on väestönlaskennallinen asuinpaikka (CDP) Los Angelesin piirikunnassa, Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 8 560.
Väestö

Topangan asukkaista 88,0 prosenttia on valkoisia, 6,73 prosenttia aasialaisia, 1,85 prosenttia afroamerikkalaisia ja 0,34 prosenttia intiaaneja. 5,96 prosenttia asukkaista eivät ole Yhdysvaltain kansalaisia. Paikkakunnan väestön keski-ikä on 45,5 vuotta.
Kuvia Topangasta

Vuoristomaisemaa Topangassa.
Musch Trail.
Aiheesta muualla

Kuvia tai muita tiedostoja aiheesta Topanga Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Tiina Astola

Tiina Astola
Tiina Maija-Sisko Astola (vuosina 1979–1986 Astola-Koskenniemi; s. 6. huhtikuuta 1953 Helsinki) on suomalainen juristi ja eläkkeellä oleva virkamies. Hän toimi Suomen oikeusministeriön kansliapäällikkönä vuosina 2007–2016. Astola siirtyi Euroopan komissioon oikeus- ja kuluttaja-asioiden pääosaston pääjohtajaksi 1. helmikuuta 2016 eläkkeelle jäämiseensä saakka.
Koulutus ja ura

Astola kirjoitti ylioppilaaksi 1972 ja valmistui oikeustieteen kandidaatiksi 1977 ja oikeustieteen lisensiaatiksi 1985 Turun yliopistosta. Vuonna 1983 hänestä tuli Master of International and Comparative Law Vrije Universiteit Brusselissa.
Astola työskenteli aiemmin oikeusministeriön lainvalmisteluosaston yksityisoikeuden yksikön johtajana vuodesta 2001. Ennen lainsäädäntöjohtajaksi nimittämistä hän toimi lainvalmisteluosaston eurooppaoikeuden yksikön johtajana vuosina 1997–2001 ja oikeusministeriön kehitysjohtajana vuodet 1995–1996. Hän on työskennellyt lainsäädäntöneuvoksena sekä oikeusministeriössä (vuodesta 1988) että valtiovarainministeriössä (1990–1992). Vuosina 1981–1987 Astola oli Suomen Ulkomaankauppaliiton (nykyinen Finpro) ulkomaanoikeuden osaston lakimies ja osastopäällikkö.
Palkinnot

Vuonna 2013 Astolalle myönnettiin Suomen Leijonan I luokan komentajamerkki.
Yksityiselämä

Astolan puoliso on akatemiaprofessori Martti Koskenniemi vuodesta 1979.